Doc.dr.sc. Katija Kalebić Jakupčević

Odsjek za psihologiju, Filozofski fakultet Sveučilišta u Splitu

Izvješće o posjetu: Department of psychology, Faculty for Social Wellbeing, University of Malta

U okviru ERASMUS + odlazne mobilnosti nastavnog osoblja u vremenu od 24. 5. do 26. 5. 2023. godine, boravila sam na Malti, Faculty for Social Wellbeing, University of Malta

Doček i prihvat na Ustanovi omogućio mi je pročelnik na Department of Psychology i prodekan Faculty for Social Wellbeing dr. Gottfried Catania. Planiran je bio i sastanak s dr. Kristina Bettenzana, kliničkom psihologinjom koja je također članica njihovog Odsjeka za psihologiju, ali je zbog njene spriječenosti taj sastanak je održao također dr. Gottfried Catania.

Razgovarali smo o ustroju njihovog Odsjeka za psihologiju, načinu organiziranja preddiplomskog i diplomskog studija te specifičnostima studiranja na ovako izdvojenom otoku. Studij psihologije na njihovom se fakultetu može studirati kao dvopredmetni (najčešće u kombinaciji sa različitim stranim jezicima, umjetnosti, sociologijom...) ili kao jednopredmetni studij vrlo sličnom onom koji pohađaju naši studenti. Obzirom na dvopredmetnost njihovih studijskih programa, našim humanističkim i društvenim odsjecima ova suradnja također može biti od velike koristi.

Iako da je Malta država u kojoj prevladava dvojezičnost (malteški i engleski jezik), većina studijskih programa se održava na engleskom jeziku. Profesor Catania je iznosio njihova dosadašnja vrlo uspješna iskustva sa Erasmus mobilnosti studenata te smo dogovorili uspostavljanje buduće suradnje nakon što ECTS koordinatori s naših sastavnica potvrde kompatibilnost naših studijskih programa, prvenstveno 2. i 3. godine prijediplomskog studija Psychology.

Obzirom da se naša oba studija održavaju u cjelosti na engleskom jeziku objema institucijama je ova suradnja od velikog interesa i značaja kako za studente tako i za nastavnike. Dogovoren je njihov uzvratni posjet našoj ustanovi u rujnu 2023. g. kao i nastavak suradnje putem online sastanaka, budućih *online* predavanja za studente te početak razvoja istraživačke mreže.

Slobodno vrijeme iskoristila sam za posjet Valletti- glavnom gradu Malte koji je ujedno i najmanji europski glavni grad te mjesto svjetske baštine UNESCO-a. Također sam posjetila otoke Gozo i Comino koji su s razlogom turistička atrakcija.

Split, 02.06.2023.